‘Medi be Masubɔ Mawu Hafi Maku’
‘Medi be Masubɔ Mawu Hafi Maku’
MAMIE FREE ƑE ŊUTINYA
DUKƆMEVIƲA dzɔ le Liberia le fe 1990 me. Esi aʋaa nu nɔ sesẽm la, woxaxa fe-12-vi Mamie si nye Krahn-toa me tɔ kpakple efe fomea me tɔwo ɖo ɖe wo feme le Monrovia, si nye fiadua me. Mamie gblɔ be: “Míese tu fe ɖiɖi le afe si te ɖe mía tɔ ŋu me. Tukpe aɖe ge dze míafe afelikaa feme hena afea lé dzo. Dzoxiwo hlẽ va míafe afea me, si na eya hã lé dzo.” Togbɔ be aʋaa nu sẽ hã la, Mamie kple dadaa kpakple nyruia si.
Mamie gblɔ be: “Nane lɔm le vo me.”
“Danye biam be: ‘Nukae dzɔ?’”
“Meɖo ŋu be: ‘Nane lɔm! Ewɔ nam be tukpee.’”
Mamie dze anyi, nɔ veve sem heliheli hedo gbe ɖa be: “Oo Mawu, xɔ nam! Manya le kuku ge, gake medi be masubɔ wò hafi maku.” Esi wògblɔ ema ko la, eyi ɖi me.
Esi ame bubuwo susu be Mamie ku ta la, wodi be yewoaɖii ɖe futa aɖe si te ɖe afima ŋu. Gake dada gbe, hegblɔ be wonekɔe yi kɔdzi boŋ. Gake nublanuitɔea, ŋutsu, nyɔnu, kple ɖevi gbogbo siwo xɔ abi la yɔ kɔa dzi xoxo, si na dɔ sɔ gbɔ akpa ɖe kɔdzidɔwɔlawo dzi. Mamie nyrui si hã xɔ abi ya ku le zã ma me, gake Mamie ya tsi agbe hetu tso ali me yi afɔ gbɔ.
Ʋu nɔ dzadzam ɖe efe lãme si na wònɔ veve sem kutɔkutɔe. Ɣleti ene megbe la, ɖɔktawo ɖe fotoe hekpɔ afisi tukpea nɔ. Tukpea xaxa ɖe efe dzi kple dzitodzitowo dome. Ne wowɔ dɔ nɛ la, ate ŋu aku; eyata Mamie dada kplɔe yi gbetikewɔla aɖe gbɔ. Mamie gblɔ be: “Etsɔ gelũhɛ aɖe sim, eye emegbeegbugbɔ abia be yeaɖe tukpea. Eɖe tukpe aɖe tso efe nu me hegblɔ be: ‘Eyae nye esia meɖe.’ Míexe fe nɛ hetrɔ yi afe me.”
Gake ɖe ŋutsua ble mí. Foto bubu siwo wogaɖe ɖee fia be tukpea gakpɔtɔ li. Eyata Mamie kple dadaa gatrɔ yi atikewɔlaa gbɔ, gake ena woxɔe se be le ɣleti asieke megbe, ne wogaɖe foto bubu la, woakpɔe be tukpea megali o. Eyata wotrɔ dzo henɔ lalam. Hafi ɣemaɣi naɖo la, Mamie nɔ atike vovovowo zãm ɖe vevesesea ta. Wogaɖe foto bubuwo le ɣleti asieke megbe. Tukpea gakpɔtɔ li koe. Atikewɔlaa ɖe ke.
Tukpea nɔ Mamie fe lãme fe ɖeka kple afã sɔŋ. Ƒometɔ aɖe va kplɔe yi bokɔ aɖe gbɔ. Le esi bokɔa nakpe ɖe wo ŋu tefe la, egblɔ be ne Mamie meku le ŋkeke aɖe dzi o la, ke dadaa aku ɖe etefe. Mamie xɔ fe 13 ɣemaɣi. Mamie gblɔ be: “Avi dzi koe menɔ. Ke hã, mía dometɔ aɖeke meku le ŋkeke si bokɔa ɖo dzi o.”
Emegbe Mamie nyrui aɖe gakplɔe yi sɔleme nunɔla aɖe gbɔ. Eya gblɔ be yekpɔ ŋutega aɖe si ɖee fia ye be dzoe woɖu Mamie si ta wòtu ɖo, ke menye tukpe aɖekee o. Sɔleme nunɔlaa do ŋugbe be ne Mamie wɔ nusiwo yeɖo nɛ la, ekema azɔ azɔli le kwasiɖa ɖeka megbe. Mamie gblɔ be: “Woyra ɖe atsiafumetsi dzi melé zi geɖe, metsi nu dɔ, eye mefo dablibɛ le anyigba zã sia zã fe ga 12 hena ŋkeke geɖe. Gake viɖe aɖeke medo tso agbagbadzedze siawo katã me o, nenema koe mekpɔtɔ nɔ.”
Gake mlɔeba la, kɔdzi geɖe gate dɔwɔwɔ, eyata wote ŋu va ɖe tukpea na Mamie. Enɔ veve sese dzi fe eve kple edzivɔ sɔŋ. Egblɔ be: “Esi wowɔ dɔ nam vɔ la, ɖeko nye veveawo katã nu yi zi ɖeka eye nyemegasea veve ne mele gbɔgbɔm o. Togbɔ be nye afɔwo tu hã la, mate ŋu atso ɖe atizɔti ŋu.”
Yehowa Ðasefowo Va Mamie Gbɔ
Kwasiɖa ʋɛ aɖewo le dɔwɔwɔ na Mamie megbe la, dadaa do go Yehowa Ðasefo eve. Esi wònya be Biblia xexlẽ vivia ye via nu ta la, ekpe Ðasefoawo va efeme. Enumake Mamie lɔ̃ be woasrɔ̃ Biblia kpli ye. Gake le nu sɔsrɔ̃ kwasiɖa aɖewo megbe la, etrɔ yi kɔa dzi eye megado go Ðasefo aɖeke o.
Gake Mamie gadi kokoko be yeasrɔ̃ Biblia. Eyata esi subɔsubɔha aɖe fe nunɔla be yeakpe ɖe eŋu la, elɔ̃. Le Kwasiɖagbe suku aɖe me la, sukuvi aɖe bia nufialaa be, “Ðe Yesu kple Mawu wosɔa?”
Nufialaa ɖo eŋu be: “Ẽ, wosɔ. Gake Yesu mesɔ kple Mawu tututu ya o.”
Mamie bia eɖokui be: ‘Womesɔ tututu ya o aleke? Susu mele nya ma me o ɖe. Alakpa dam woanya nɔ le afisia.’ Esi Mamie meka ɖe edzi be Biblia me nyatefea ŋutɔŋutɔe nye ema o ta la, edzudzɔ sɔlemea dede.
Le fe 1996 me la, ʋunyaʋunyawɔwɔa gadze egɔme ake le Monrovia. Mamie fe fometɔ eve gaku eye wofe afe galé dzo ake. Le ɣleti aɖewo megbe la, Ðasefo eve aɖewo ke ɖe Mamie ŋu esime wonɔ gbefã ɖem tso afeme yi afeme. Mamie gadze Biblia sɔsrɔ̃ gɔme ake. Zi gbãtɔ si wòde kpekpe la, ewɔ nuku nɛ be amesiame—hamemetsitsiwo kura gɔ̃ hã—nɔ Fiaɖufe Akpataa me dzram ɖo. Le fe ma ke me la, dzi dzɔe be yede “Mawu me Ŋutifafa fe Dɔlawo” Nutome Gã Takpekpe si nye Yehowa Ðasefowo fe fufofo gãtɔ si wòde zi gbãtɔ.
Mamie gblɔ be: “Takpekpea wɔ dɔ ɖe dzinye ŋutɔ. Lɔlɔ̃ akuakua ye le Ðasefowodome togbɔ be to vovovo me tɔwoe wonye hã. Eye nusianu hã le ɖoɖo nu.”
Ewɔ Efe Didi be Yeasubɔ Mawu la Dzi
Le fe 1998 me la, aʋa gadzɔ ake, si na Mamie kple dadaa si yi Côte d’Ivoire, eye woa kple Liberiatɔ 6,000 bubu aɖewo va nɔ Sitsofesaɖa si le Peace Town me. Mamie yi Biblia sɔsrɔ̃ dzi kple Ðasefowo eye wòwɔ ŋgɔyiyi kabakaba. Etefe medidi o, edi be yeagblɔ yefe xɔse ŋu nya na ame bubuwo. Nɔvia ŋutsu kple nyɔnu siwo le hamea me la tutunɛ le kekevi me, ale be wòate ŋu akpɔ gome le gbefãɖeɖedɔa me. Mamie to mɔ sia dzi ɖi ɖase nyui aɖe na sitsofedila bubuwo.
Togbɔ be Fiaɖufe Akpataa gbɔ didi abe kilometa ade ene tso afisi Mamie le, eye efe nɔnɔmea na kpekpeawo dede sesẽna nɛ hã la, edea wo katã. Le May 14, 2000 la, ezɔ mɔ kilometa 190 yi ŋkeke ɖeka takpekpe tɔxɛ aɖe hexɔ nyɔnyrɔ tsɔ ɖo kpe efe adzɔgbeɖeɖe na Mawu dzi. (Mateo 28:19, 20) Aɖatsi nɔ mo na ame geɖe esi wokɔ Mamie yi tɔa me henyrɔe. Dzidzɔ nɔ efe mo esi wòdo tso tsia me.
Mamie le sitsofesaɖa aɖe me le Ghana fifia, eye efe taɖodzinue nye be yeazu gbesiagbe mɔɖela alo ɣeyiɣiawo katã fe gbefãɖela. Dada hã te Biblia sɔsrɔ̃ kple Yehowa Ðasefowo eye eya hã gblɔa nusiwo srɔ̃m wòle la na ame bubuwo. Wo ame evea siaa le mɔ kpɔm be ɣeyiɣi si ŋugbe Mawu fe Nyaa do la ava, esime “xɔdrɔ̃wo ati kpo abe zi ene, eye aɖetututɔwo fe aɖe atso aseye.”—Yesaya 35:5-7.—g3/06.
[Nɔnɔmetata si le axa 29]
Tukpe si woɖe le Mamie fe lã me
[Nɔnɔmetata si le axa 30]
Wokɔ Mamie yina tɔa me be woanyrɔe
[Nɔnɔmetata si le axa 30]
Ɛlɛ Biblia srɔ̃m kple dadaa, Emma
ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn